Document ID: 32006R0991

KOMISSION ASETUS (EY) N:o 991/2006,
annettu 30 päivänä kesäkuuta 2006,
kolmansista maista tuotavan valkosipulin tariffikiintiöiden avaamisesta ja hallinnoinnista sekä tuonti- ja alkuperätodistusmenettelyn perustamisesta annetun asetuksen (EY) N:o 1870/2005 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1) ja erityisesti sen 31 artiklan 2 kohdan ja 34 artiklan 1 kohdan,
sekä katsoo seuraavaa:
(1)
Tullitariffeja ja kauppaa koskevan yleissopimuksen (GATT) 1994 XXIV artiklan 6 kohdan ja XXVIII artiklan mukaisesti Euroopan yhteisön ja Kiinan kansantasavallan välisessä kirjeenvaihtona tehdyssä sopimuksessa (2), joka on hyväksytty neuvoston päätöksellä 2006/398/EY (3), säädetään Kiinan osalta CN-koodiin 0703 20 00 kuuluvan valkosipulin tariffikiintiön lisäämisestä 20 500 tonnilla.
(2)
Lisäyksen olisi käytävä ilmi komission asetuksen (EY) N:o 1870/2005 (4) liitteestä I.
(3)
Kokemus on osoittanut, että olisi selvennettävä asetuksen (EY) N:o 1870/2005 eräitä säännöksiä, jotka koskevat viitemäärää, tuojien määritelmiä, tuontitodistushakemuksia ja komission toimittamia tietoja.
(4)
Sen vuoksi asetusta (EY) N:o 1870/2005 olisi muutettava.
(5)
Tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1870/2005 seuraavasti:
1)
Korvataan 2 artiklan 5 kohdan c alakohta seuraavasti:
”c)
muiden kuin a tai b alakohdassa tarkoitettujen perinteisten tuojien osalta valkosipulin enimmäismäärää, joka on tuotu jollakin päättyneestä ensimmäisestä kolmesta tuontikaudesta, jona asianomaiset tuojat ovat saaneet tuontitodistuksia asetuksen (EY) N:o 565/2002 tai tämän asetuksen mukaisesti.”
2)
Muutetaan 3 artikla seuraavasti:
a)
Korvataan 1 kohta seuraavasti:
”1. ’Perinteisillä tuojilla’ tarkoitetaan tuojia, joko luonnollisia henkilöitä tai oikeushenkilöitä, yksittäisiä toimijoita tai näiden ryhmittymiä, jotka ovat järjestäytyneet kansallisen lainsäädännön mukaisesti ja joiden osalta jäsenvaltio katsoo, että
a)
ne ovat saaneet asetuksen (EY) N:o 565/2002 tai tämän asetuksen mukaisia tuontitodistuksia kunakin kolmena edellisenä päättyneenä tuontikautena;
b)
ne ovat tuoneet valkosipulia yhteisöön vähintään kahdella edellisestä päättyneestä kolmesta tuontikaudesta;
c)
ne ovat tuoneet yhteisöön vähintään 50 tonnia asetuksen (EY) N:o 2200/96 1 artiklan 2 kohdassa tarkoitettuja hedelmiä ja vihanneksia hakemustaan edeltävällä viimeksi päättyneellä tuontikaudella.”
b)
Korvataan 3 kohdan a alakohdan i alakohta seuraavasti:
”i)
ne ovat tuoneet valkosipulia muista alkuperämaista kuin uusista jäsenvaltioista tai yhteisöstä, sellaisena kuin se oli 30 päivänä huhtikuuta 2004, vähintään kahtena edellisestä kolmesta päättyneestä tuontikaudesta;”
3)
Korvataan 7 artiklan 2 kohta seuraavasti:
”2. Uuden tuojan vuosineljänneksellä jättämien A-todistushakemusten kokonaismäärä ei saa ylittää 10:tä prosenttia kyseisen vuosineljänneksen ja alkuperän osalta liitteessä I mainitusta kokonaismäärästä. Toimivaltaisten viranomaisten on hylättävä hakemukset, joissa ei noudateta tätä sääntöä.”
4)
Korvataan 8 artiklan 2 kohdan kolmas alakohta seuraavasti:
”Jos uudelle tuojalle on myönnetty tuontitodistuksia tämän asetuksen tai asetuksen (EY) N:o 565/2002 mukaisesti edellisen päättyneen tuontikauden aikana, sen on esitettävä todiste siitä, että se on tosiasiallisesti luovuttanut vapaaseen liikkeeseen vähintään 90 prosenttia sille myönnetystä määrästä.”
5)
Muutetaan 17 artikla seuraavasti:
a)
poistetaan toinen kohta;
b)
korvataan kolmas kohta seuraavasti:
”Komissio tiedottaa jäsenvaltioille säännöllisesti kiintiöiden käyttötilanteesta sekä 12 artiklan ja 16 artiklan 2 kohdan mukaisesti saaduista tiedoista soveltuvaan aikaan ja soveltuvalla tavalla.”
6)
Korvataan liite I tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 2006.

Labels: 3
17
5